Rikunarita-ORG/Wikinium huggingface dataset:
# கிருஷ்ணா குலசேகரன்

| கிருஷ்ணா |
| --- |
|  |
| பிறப்பு | கிருஷ்ணா பெப்ரவரி 14, 1978 (1978-02-14) சென்னை, தமிழ்நாடு,  இந்தியா |
| தேசியம் | இந்தியர் |
| பணி | நடிகர் |
| செயற்பாட்டுக் காலம் | 1990 - தற்போதுவரை |
| உறவினர்கள் | விஷ்ணுவர்த்தன் (சகோதரர்) |

**கிருஷ்ணா குலசேகரன் (Krishna Kulasekaran)** ஓர் தமிழ்த் திரைப்பட நடிகர் ஆவார். இவர் கழுகு திரைப்படத்தின் மூலம் பரவலாக அறியப்பட்டார். இவர் நன்கறியப்பட்ட இயக்குநர் விஷ்ணுவர்த்தனின் சகோதரர் ஆவார்.

## திரைப்படங்கள்

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 1990 | *அஞ்சலி* |  | குழந்தை நட்சத்திரம் |
| 1997 | *இருவர்* |  | குழந்தை நட்சத்திரம் |
| 1999 | *த டெரரிஸ்ட்* |  | குழந்தை நட்சத்திரம் |
| 2004 | *உதயா* | வெங்கட் ராமன் |  |
| 2008 | *அலி பாபா* | வேலு | சிறந்த நடிகருக்கான விஜய் விருது- நியமிக்கப்பட்டார். |
| 2010 | *கற்றது கடலளவு* | கிருஷ்ணகுமார் |  |
| 2012 | *கழுகு* | சேரா |  |
| 2013 | *வானவராயன் வல்லவராயன்* |  | படப்பிடிப்பில் |
| 2012 | *வல்லினம்* |  | படப்பிடிப்பில் |
| 2013 | *விழித்திரு* |  | படப்பிடிப்பில் |
| 2014 | *இல்லை ஆனாலும் இருக்கு* |  | படப்பிடிப்பில் |
| 2013 | *வன்மம்* |  | படப்பிடிப்பில் |

## மேற்கோள்கள்
# கோன புத்தாரெட்டி

கோன புத்தா ரெட்டி, பதின்மூன்றாம் நூற்றாண்டில் வாழ்ந்த தெலுங்கு கவிஞர். இவர் எழுதிய ரங்கநாத மகாத்மியம் என்ற நூல் புகழ் பெற்றது. இந்த நூல் ராமாயணத்தை தழுவி எழுதப்பட்டது. ஆந்திராவில் நிகழும் கூத்து போன்ற கலை நிகழ்வுகளில் இதன் தாக்கம் உள்ளது.

## சான்றுகள்
# பால்குரிகி சோமநாதர்

| பால்குரிகி சோமநாதர் |
| --- |
| பால்குரிகி சோமநாதரின் சிலை |
| பிறப்பு | தெலங்காணா அல்லது கருநாடகம், இந்தியா |
| தொழில் | கவிஞர் |
| தேசியம் | இந்தியர் |
| வகை | சைவ சமயம் |
| குறிப்பிடத்தக்க படைப்புகள் | பசவ புராணம் (தெலுங்கு), சிலசம்பாடனே (கன்னடம்), சோமநாதபாஸ்யம் (சமசுகிருதம்) |

Mahakavi palakurthy somanathudu).JPG
**பால்குரிகி சோமநாதர்** (*Palkuriki Somanatha*) தெலுங்கு, கன்னடம் மற்றும் சமசுகிருத மொழிகளில் கவிஞராக இருந்தார். மேலும் அந்த மொழிகளில் பல படைப்புகளை எழுதினார். 12 ஆம் நூற்றாண்டின் சமூக சீர்திருத்தவாதியான பசவண்ணாவைப் பின்பற்றிய வீரசைவராக இருந்தார். இவரது எழுத்துக்கள் முதன்மையாக சைவ நம்பிக்கையை பரப்புவதை நோக்கமாகக் கொண்டிருந்தன. மேலும் சோமநாதர் சைவக் கவிஞராகவும் இருந்தார். நன்னே சோடர், மல்லிகார்ஜுன பண்டிதராத்யர் மற்றும் சோமநாதர் ஆகிய மூவரும் **சிவகவித்ராயம்** (அதாவது சைவ கவிஞர் மூவர்) என்று குறிப்பிடப்படுகிறார்கள். இந்த மூவரும் பிதுபார்த்தி கவிஞர்கள் மற்றும் யாதவக்குள அன்னமையா ஆகியோருடன் இணைந்து ஆந்திரப் பிராந்தியத்தில் வீரசைவ இயக்கத்தின் முன்னோடியாக இருந்தனர்.

## வாழ்க்கை

சோமநாதர் தனது முதல் படைப்பான பசவ புராணத்தில் தனது பெற்றோரின் பெயர்களை விஷ்ணுராமிதேவர் மற்றும் சிறியாதேவி என்று குறிப்பிடுகிறார். இதன்மூலம் இவர் பிறப்பால் ஒரு சைவர் அல்ல என்பதை அறிய முடிகிறது. பொதுவாக சைவ எழுத்தாளர்கள் இவ்வாறு பெயர் வைப்பது நடைமுறையில் இல்லை. அவர்கள் தங்கள் உண்மையான பெற்றோரைக் குறிப்பிடுவதில்லை. மாறாக கடவுள் சிவனை தந்தையாகவும், அவரது மனைவி பார்வதியை தாயாகவும் கருதுகின்றனர்.தெலுங்கானா மாநிலத்தின் வாரங்கல் மாவட்டத்திலும், கன்னடம் பேசும் பகுதியிலும் ( கருநாடகம் ) பால்குரிகி என்ற கிராமம் இருப்பதால், இவர் பிறந்த இடம் நிச்சயமற்றது. கருநாடகாவின் இராமநகர மாவட்டத்தில் உள்ள மகடி வட்டத்தில் அமைந்துள்ள கால்யா என்ற கிராமத்தில் இவர் தனது கடைசி நாட்களைக் கழித்தார். காள்யா என்கிற கல்யாணபுரத்தில் வசித்து வந்த சர்வசிலே சென்னம்மா என்ற பெண் சந்நியாசியைப் பார்க்க விரும்பிய பால்குரிகி சோமநாதர், கிராமத்திற்கு வந்து, அவரது வேண்டுகோளின் பேரில் தான் இறக்கும் வரை அதே கிராமத்தில் தங்கியிருந்தார். இவரது கல்லறை அங்கே அமைந்துள்ளது. மேலும், இன்றுவரை பக்தர்களால் வணங்கப்படுகிறது.

## எழுத்துக்கள்

தெலுங்கு மொழி
*பசவ புராணம்*, *பண்டிதராத்ய சரித்திரம்*, *மலமாதேவி புராணம்*, *அனுபவாசரம்*, *சென்னமல்லு சிசமலு*, *விருஷாதிப சதகம்* மற்றும் *சதுர்வேதசாரம்* (வசனங்களில்) *பசவோதாரனம்* ,*பசவராகதை* ஆகியவை இவரது தெலுங்கு மொழி எழுத்துகளில் முக்கியமானவை.

கன்னட மொழி
*பசவராகதை*, *பசவதயாராகதை*, சத்குருகதை, சிலசம்பாதனே, சகஸ்ரகானநாமா, பஞ்சரத்னம் ஆகியவை கன்னட இலக்கியத்திற்கு இவர் செய்த பங்களிப்புகள் ஆகும்.

சமசுகிருத மொழி
*சோமநாதபாஷ்யம்*, *உருத்ரபாஷ்யம்,* *விருசாபஸ்தகம்*, *பசவோதாரனம்*, *பசவாஷ்டகம்*, *பசவ பஞ்சகம்*, *அஷ்டோத்தர சதநாம கட்யம்*, *பஞ்சப்பிரகர கட்யம்* மற்றும் *ஆசாரங்க கட்யம்* ஆகியவை இவரது சமசுகிருத மொழி எழுத்துகளில் முக்கியமானவை.

## மேற்கோள்கள்

## நூல் குறிப்புகள்

* Various (1992) [1992]. *Encyclopaedia of Indian literature – vol 5*. Sahitya Akademi. ISBN 81-260-1221-8.
* Sastri, Nilakanta K. A. (2002) [1955]. *A history of South India from prehistoric times to the fall of Vijayanagar*. New Delhi: Indian Branch, Oxford University Press. ISBN 0-19-560686-8.
* Narasimhacharya, R (1988) [1988]. *History of Kannada Literature*. New Delhi, Madras: Asian Educational Services. ISBN 81-206-0303-6.
# த விகார் ஆஃப் வேக்ஃபில்ட்

த விகார் ஆஃப் வேக்ஃபில்ட் - துனைத்தலைப்பு, ஏ டெல், சபோஸ்டு டு பி ரைடன் பை ஹிம்செல்ப்-என்பது ஆலிவர் கோல்டு சுமித் (1728-1774) என்னும் ஐரிய எழுத்தாளரால் எழுதப்பட்ட ஒரு புதினம் ஆகும். இது 1761 முதல் 1762 வரை எழுதப்பட்டு, 1766 ஆம் ஆண்டு வெளியிடப்பட்டது. இது 18ம் நூற்றாண்டில் அரசி விக்டோரியா காலத்தில் மிகவும் விரும்பி படிக்கப்பட்ட புதினமாகும்.

## வெளியீடு

கோல்டுசுமிதின் மிக நெருங்கிய நண்பர்களுள் ஒருவரான சாமுவேல் ஜோன்சன் இந்த நூலை வெளியிட்டார்.

## மேற்கோள்கள்
# நிலத்தடி நீர்மட்டம்

நில உருவ அமைப்பைப் பொறுத்து நிலத்தடி நீர்மட்டத்தின் வேறுபாடுகளையும், தங்கு நிலத்தடி நீர்மட்டத்தையும் காட்டும் குறுக்கு வெட்டுமுகம்
**நிலத்தடி நீர்மட்டம்** என்பது, நிலத்தின் கீழ் காணப்படும் நீர் நிரம்பல் வலயத்தின் மேற்பரப்பைக் குறிக்கும். நுண்துளைகளும், வெடிப்புக்களும் நீரால் நிரம்பியுள்ள நிலத்தின் பகுதியே நீர் நிரம்பல் வலயம் எனப்படுகிறது.

நிலத்தடிநீர் மழையினாலோ, நிலத்தடி நீர்படுகையில் உள்ள நீரினாலோ உருவாகலாம். போதிய மழைவீழ்ச்சி உள்ள இடங்களில், மேற்பரப்பில் விழும் மழை நீர் நிலத்தில் உள்ள துளைகள் வழியே நிரம்பல் நிலையில் இல்லாத வலயத்தின் ஊடாகக் கீழ் நோக்கிச் செல்லும். இவ்வாறு செல்லும் நீர் கீழ்ப் பகுதிகளில் உள்ள துளைகளில் நிரம்புவதால் நீர் நிரம்பல் வலயம் உருவாகிறது. நிலத்தடி நீர்மட்டத்துக்குக் கீழே நிரம்பல் வலயத்தில் நீரை ஊடுசெல்ல விடக்கூடிய பாறைப் படலங்கள் இருக்கும். நிலத்தடி நீரை வழங்கும் இப்பாறைப் படலங்கள் நிலத்தடி நீர்ப்படுகைகள் எனப்படுகின்றன.

## வடிவங்கள்

மழைவீழ்ச்சி, ஆவியாதல் போன்ற பருவகால மாற்றங்களைப் பொறுத்து நிலத்தடி நீர்மட்டம் மாறக்கூடும். போதிய மழைவீழ்ச்சியைப் பெறும், ஊடுபுகவிடும் மண்ணைக் கொண்ட, மேம்பாட்டுக்கு உட்படாத பகுதிகளில் நிலத்தடி நீர்மட்டம் ஆறுகளை நோக்கிச் சரிந்து காணப்படும். இந்த ஆறுகள், நிலத்தடி நீரை வடியச் செய்து நிலத்தடி நீர்ப் படுகைகளில் உருவாகும் அழுத்தத்தைக் குறைக்கின்றன.நிலத்தடி நீர்மட்டம் நில மேற்பரப்பை எட்டும்போது, ஊற்றுக்கள், ஆறுகள், ஏரிகள், பாலைவனச்சோலைகள் என்பன உருவாகின்றன. மலைப்பாங்கான பகுதிகளில் சரிவான நில மேற்பரப்பு நிலத்தடி நீர்மட்டத்தை வெட்டும் இடங்களில் ஊற்றுக்கள் உருவாகின்றன.

## மேற்கோள்கள்
# தெலுங்கு கங்கைத் திட்டம்

**தெலுங்கு கங்கைத் திட்டம்** என்பது இந்திய மாநிலமான தமிழகத்திலுள்ள சென்னை மாநகருக்கு குடிநீர் வழங்குவதற்காக தென்னிந்தியாவில் செயல்படுத்தப்பட்ட நதிநீர் வழங்கல் திட்டம் ஆகும்.

ஆந்திர மாநிலம் கிருஷ்ணா நதியிலிருந்து தண்ணீர் பெறப்படுவதால், இத்திட்டம் கிருஷ்ணா நதிநீர் வழங்கல் திட்டம் (அ) கிருஷ்ணா நதிநீர் திட்டம் என்றும் அழைக்கப்படுகிறது.

ஸ்ரீசைலம் நீர்த்தேக்கத்திலிருந்து பெறப்படும் தண்ணீர், சென்னை நோக்கி திருப்பிவிடப்பட்டு, 406 கி.மீ. தொலைவுக்கும் மேல் ஒன்றோடொன்று இணைந்த கால்வாய்கள் மூலம் சென்னைக்கு அருகில் உள்ள பூண்டி நீர்த்தேக்கத்திற்கு வந்தடைகிறது. ஸ்ரீசைலம் அணையிலிருந்து திறந்துவிடப்படும் தண்ணீர், பென்னார் பள்ளத்தாக்கில் உள்ள சோமசீலா அணை மற்றும் கண்டலேறு அணை வழியாக, தமிழக எல்லையான ஊத்துக்கோட்டை அருகே **ஜீரோ பாயிண்ட்** வந்தடைந்து, அங்கிருந்து பூண்டி ஏரி (அ) சத்திய மூர்த்தி சாகர் வந்தடைகிறது. பூண்டி ஏரியிலிருந்து, இணைப்புக் கால்வாய்கள் மூலம் மற்ற ஏரிகளான புழல், சோழவரம் மற்றும் செம்பரம்பாக்கம் ஆகியவற்றுக்குத் தண்ணீர் பகிர்ந்தளிக்கப்படுகிறது.

தமிழ்நாட்டுக்கும், கிருஷ்ணா ஆறு பாயும் மாநிலங்களான ஆந்திரப் பிரதேசம், மகாராட்டிரம் மற்றும் கர்நாடகம் அகியவற்றுக்கும் இடையே ஏற்பட்ட ஒப்பந்தத்தின் படி, 1977 ஆம் ஆண்டு இத்திட்டம் ஏற்றுக்கொள்ளப்பட்டது. ஒப்பந்தத்தின்படி, ஒவ்வொரு மாநிலமும் அண்டுக்கு 5 ஆயிரம் மில்லியன் கன அடி(5 டி.எம்.சி) நீர் வீதம், மொத்தம் 15 டி.எம்.சி நீரை வழங்க வேண்டும். 1983 ஆம் ஆண்டு, நீரின் அளவு 12 டிஎம்சியாகக் குறைக்கப்பட்டது.

முதலில் தெலுங்கு கங்கை கால்வாய் திட்டத்தின் மூலம் பெறப்பட்ட நீரின் அளவு 0.5 டிஎம்சிக்கும் குறைவாக இருந்ததால், இத்திட்டம் ஏமாற்றம் அளிக்கக்கூடியதாய் இருந்தது. 2002 ஆம் ஆண்டு, ஆன்மீகத் தலைவரான சத்ய சாய் பாபா, கால்வாயின் கரைகளை பலப்படுத்தி மறுசீரமைக்கும் தனியார் பங்களிப்புக்கானத் திட்டம் ஒன்றை அறிவித்தார். கால்வாயும், பல நீர்த்தேக்கங்களும் மறுகட்டமைக்கப்பட்டு, அத்திட்டம் 2004 அம் ஆண்டு நிறைவு பெற்ற பின், கிருஷ்ணா நதிநீர் முத்ன் முறையாக பூண்டி ஏரி வந்தடைந்தது. இத்திட்டத்தின் மூலம், 2006 ஆம் ஆண்டு சென்னை மாநகருக்கு வழங்கப்பட்ட நீரின் அளவு 3.7 டி.எம்.சி. ஆகும்.
கரைகள் பலப்படுத்தப்பட்டு மறுகட்டமைக்கப்பட்ட தெலுங்கு கங்கை கால்வாய் **சாய் கங்கா** என்று அழைக்கப்படுகிறது.

## குறிப்புதவிகள்

## குறிப்புகள்

1. "Krishna Water". The Hindu. Archived from the original on 2004-05-06. Retrieved 2007-09-17.
2. "Krishna water project hits milestone". The Hindu. 2007-01-20. Archived from the original on 2007-01-22. Retrieved 2007-09-17.

1. Nikku, Bala Raju(August 2004). "Water Rights, Conflicts and Collective Action: Case of Telugu Ganga Project, India". *The Tenth Biennial Conference of the International Association for theStudy of Common Property*. 2007-09-17 அன்று அணுகப்பட்டது. பரணிடப்பட்டது 2007-06-10 at the வந்தவழி இயந்திரம்
2. "Interlinking of Rivers in India". Govt. of India. 2003-08-11. Retrieved 2007-09-17.
# வோல்கோகிராத் மாகாணம்

| வோல்கோகிராத் மாகாணம் Volgograd Oblast |
| --- |
| மாகாணம் |
| Волгоградская область |
|  கொடி சின்னம் |
| பண்: *எதுவுமில்லை* |
|  |
| நாடு |  உருசியா |
| நடுவண் மாவட்டம் | தெற்கு |
| பொருளாதாரப் பகுதி | வோல்கா |
| நிருவாக மையம் | வோல்கோகிராட் |
| அரசு |
|  • நிர்வாகம் | வோல்கோகிராத் சட்டமன்றம் |
|  • ஆளுநர் | அந்திரே பொக்காரொவ் |
| பரப்பளவு |
|  • மொத்தம் | 1,13,900 km2 (44,000 sq mi) |
|  • பரப்பளவு தரவரிசை | 31வது |
| மக்கள்தொகை  (2010 மக்கள் தொகை கணக்கெடுப்பு) |
|  • மொத்தம் | 26,10,161 |
|  • மதிப்பீடு (2018) | 25,21,276 (−3.4%) |
|  • தரவரிசை | 18வது |
|  • அடர்த்தி | 23/km2 (59/sq mi) |
|  • நகர்ப்புறம் | 76.0% |
|  • நாட்டுப்புறம் | 24.0% |
| நேர வலயம் | ஒசநே+3 (ஒசநே+03:00 ) |
| ஐஎசுஓ 3166 குறியீடு | RU-VGG |
| அனுமதி இலக்கத்தகடு | 34 |
| OKTMO ஐடி | 18000000 |
| அலுவல் மொழிகள் | உருசியம் |
| இணையதளம் |  |

**வோல்கோகிராத் மாகாணம்** (*Volgograd Oblast*, உருசியம்: Волгогра́дская о́бласть, **வோல்கோகிராத்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் வோல்கோகிராத் நகராகும். மாகாணத்தின் மக்கள்தொகை 2,610,161 (2010 கணக்கெடுப்பு).

இம்மாகாணம் **இசுத்தாலின்கிராத் மாகாணம்** (*Stalingrad Oblast*, Сталинградская область) என 1936 டிசம்பர் 5 இல் நிறுவப்பட்டது. 1961 நவம்பர் 10 இல் இது தற்போதைய பெயரைப் பெற்றது.

## புவியியல்

இம்மாகாணத்தில் எல்லையின் நீளம் 2,221.9 கி.மீ. ஆகும். இதன் எல்லைகளாக சராத்தவ், ரசுத்தோவ், அஸ்திரகான், வரனியோசு மாகாணங்களும், கால்மீக்கியா குடியரசும், கசக்ஸ்தானும் உள்ளன.

### முதன்மை ஆறுகள்

* வோல்கா
* டான் ஆறு
* மெத்வெடிட்சா ஆறு
* கோபையார்

(200 ஆறுகளுக்கு மேலாக உள்ளன)

## மக்கள் வகைப்பாடு

2010 கணக்கெடுப்பின்படி, இம்மாகாணத்தின் மக்கள்தொகை 2,610,161 ஆகும்.
(7,500 பேரை விட அதிக மக்கள்தொகையைக் கொண்டுள்ள இனங்கள் மட்டும் காட்டப்பட்டுள்ளன.)

| இனக்குழு | மக்கள்தொகை (2010) | வீதம் |
| --- | --- | --- |
| உருசியர்கள் | 2,309,253 | 90% |
| கசக்குகள் | 46,223 | 1.8% |
| உக்ரைனியர் | 35,607 | 1.4% |
| தத்தார்கள் | 24,557 | 0.9% |
| ஆர்மீனியர்கள் | 27,846 | 1.1% |
| அசர்பைசானியர்கள் | 14,398 | 0.6% |
| செருமானியர் | 10,102 | 0.4% |
| செச்சினியர்கள் | 9,649 | 0.4% |
| பெலருசியர்கள் | 7,868 | 0.4% |

## சமயம்

2012 அதிகாரபூர்வத் தரவுகளின்படி,, 54.5% உருசிய மரபுவழித் திருச்சபையைப் பின்பற்றுகிறார்கள். 4% பொதுக் கிறித்தவர்கள், 2% ஏனைய கிறித்தவர்கள், 3% முஸ்லிம்கள்.

## மேற்கோள்கள்
# சம்பித் பத்ரா

**சம்பித் பத்ரா** (பிறப்பு:13 டிசம்பர் 1974), இந்தியாவின் ஜார்கண்ட் மாநிலத்தைச் சேர்ந்த இவர் 2014 முதல் பாரதிய ஜனதா கட்சியின் தேசியச் செய்தித் தொடர்பாளரும், அறுவை சிகிச்சை மருத்தவரும் ஆவார். சம்பித் பத்ரா 2010ம் ஆண்டில் பாரதிய ஜனதா கட்சியில் தில்லி செய்தித் தொடர்பாளராக நியமிக்கப்பட்டபோது அரசியலுக்கு வந்தார். 2014ம் ஆண்டில் பாரதிய ஜனதா கட்சியின் தேசிய செய்தித் தொடர்பாளராக நியமிக்கப்பட்டார்.

சம்பித் பத்ரா, போகாரோ மாவட்டம், பொகாரோவில் உள்ள சின்மயா வித்யாலயாவில் பள்ளிப் படிப்பை முடித்தார். பின்னர் ஒடிசாவின் சம்பல்பூர் மாநகரத்தில் உள்ள வீர் சுரேந்திர சாய் மருத்துவ அறிவியல் மற்றும் ஆராய்ச்சி நிறுவனத்தில் இளநிலை மருத்துவம் படித்தார். பின்னர் உத்கல் பல்கலைக்கழகத்தின் ஸ்ரீ ராமச்சந்திர பஞ் மருத்துவக் கல்லூரியில் பொது அறுவை சிகிச்சையில் முதுநிலைப் பட்டம் பெற்றார். 2003ல் இந்து ராவ் மருத்துவமனையில் தலைமை மருத்துவ அதிகாரியாக நியமிக்கப்பட்டார்.

## அரசியல்

2011ல் சம்பித் பத்ரா தில்லி மாநகராட்சி தேர்தலில் காஷ்மீர் கேட் தொகுதியில் போட்டியிட்டு தோல்வியடைந்தார். 2014ல் பாஜகவின் தேசிய செய்தித் தொடர்பாளராக நியமிக்கப்பட்டார். 2019 இந்தியப் பொதுத் தேர்தலில் சம்பித் பத்ரா புரி மக்களவைத் தொகுதியில் போட்டியிட்டு பிஜு ஜனதா தளம் வேட்பாளரிடம் தோல்வியைத் தழுவினார்.

## மேற்கோள்கள்

## வெளி இணைப்புகள்

* இந்தியாவில் முதலீடு செய்வதில் இருந்து முதலீட்டாளா்களை ராகுல் காந்தி தடுக்கிறாா் - சம்பித் பத்ரா
# ஹாய்5

**ஹாய் 5**|  |
| வலைத்தள வகை | சமூக வலையமைப்பு |
| கிடைக்கும் மொழி(கள்) | பன்மொழி |
| உரிமையாளர் | Tagged |
| உருவாக்கியவர் | ராமு யாலமன்சி |
| வணிக நோக்கம் | ஆம் |
| வெளியீடு | ஜூன் 21, 2003 |
| அலெக்சா நிலை |  1,190 (May 2012) |
| தற்போதைய நிலை | செயலற்று |
| உரலி | hi5.com |

**ஹாய் 5** (hi5) 2003ம் ஆண்டு ஜூன் மாதம் 21ம் திகதி ஆரம்பிக்கப்பட்ட இணையவழி சமூக வலையமைப்பு நிறுவனமாகும். இது ராமு யாலமன்சி என்பவரால் அறிமுகப்படுத்தப்பட்டது. ஹாய் 5 பாவனையாளர்கள் ஃபேஸ்புக் (முகநூல்) உபயோகிப்பாளர்கள் போன்றே தங்களுடைய புகைப்படம், சொந்த விருப்பங்கள், தொடர்பு கொள்ளும் விபரம் போன்ற தகவல்களைக் கோப்புகளாக இத்தளத்தில் பதிவு செய்யலாம்.

## மேற்கோள்கள்
# குற்ற ஒப்புதல் பக்கம்

**குற்ற ஒப்புதல் பக்கங்கள்** (*Confession Pages*) பேஸ்புக் போன்ற சமூக வலைத்தளங்களில் பிரபலமடைந்து வருகின்றன.
பெரும்பாலும் கல்வி நிலையங்களில் பயிலும் அல்லது பயின்ற மாணவர்கள் தங்கள் அடையாளத்தை வெளிப்படுத்தாமல் குற்ற ஒப்புதல் புரிய இவை பயன்படுத்தப்படுகின்றன. மாணவர்கள் தங்கள் மனத்தைத் திறந்து இவ்வாறு செய்வது ஒரு புறம் வரவேற்கப்பட்டாலும் அவற்றில் உபயோகப்படுத்தும் மொழிநடை மற்றும் தனிநபர் தாக்குதல்களால் பல்வேறு தரப்புகளில் இருந்து எதிர்ப்பு கிளம்பியுள்ளது.

## மேற்கோள்கள்
# அதிவேக வளையப் போக்குவரத்து

அதிவேக வளைய உள் செயல்பாட்டிற்கான மாதிரி வடிவம்
**அதிவேக வளையப் போக்குவரத்து** (*Hyperloop*) என்பது பயணிகள் மற்றும் சரக்குப் போக்குவரத்திற்காக விமானத்தை விட வேகத்தில் கிட்டத்தட்ட வெற்றிடமாக்கப்பட்ட வளையத்தினுள் செல்லக் கூடிய வாகன முன்மொழிவு அமைப்பு ஆகும்.

எசுபேசுஎக்சு வலைத்தளத்தில் வெளியிடப்பட்டுள்ள இதன் திட்டத்திற்கான தொடக்கப் பதிப்பானது இதன் அமைப்பு மற்றும் செயல்பாட்டை விவரிக்கிறது. ஊர்தியானது காற்றுத்தாங்கு உருளைகள் அல்லது காந்த இலகுமத்தைப் பயன்படுத்தி தன் பாதையில் சறுக்கிச் செல்லும் மற்றும் நேரியல் மின்சார மோட்டாரைப் பயன்படுத்தி அதன் உச்ச கட்ட வேகத்திற்கு முடுக்கமடையும். மேலும் இதனை தரைமட்ட அளவிலும் தரைக்குக் கீழேயும் தரைக்கு மேலேயும் குறுக்கீடுகளைத் தவிர்த்து குழாய்களை அமைத்து பயன்படுத்த முடியும். இந்த அமைப்பானது அதிக ஆற்றல் படைத்ததாகவும் சத்தமில்லாமல் அமைதியாக செல்லக் கூடியதாகவும் தன்னியக்கத் தன்மை கொண்டதாகவும் இருக்கும் என நம்பப்படுகிறது.

குழாய்களைப் பயன்படுத்தி அதி வேகத்தில் செல்லும் கருத்தாக்கமானது பல தசாப்தங்களாகவே இருந்து வருகிறது. இந்தக் கருத்தானது எலான் மசுக் என்பவரால் 2012 இல் மேம்படுத்தப்பட்ட தொழில் நுட்பத்தோடு அறிமுகப்படுத்தப்பட்டதிலிருந்து வாயுக்குழாய் போக்குவரத்திற்கான ஆர்வம் எழுச்சி பெற ஆரம்பித்தது.

எலொன் மசுக்கின் மேம்படுத்தப்பட்ட அமைப்பானது குறைந்த காற்றழுத்தக் குழாய்களின் உள்ளே நேரியல் தூண்டல் மோட்டார்கள் மற்றும் காற்று அமுக்கிகளைப் பயன்படுத்தி உந்தப்படும் உள் அழுத்தம் கொண்ட கலன் போன்ற அமைப்பாகும்.

## மேற்கோள்கள்
# முகநூல் வசதிகள்

பார்ண் படியில் முகநூல் பற்றுக்களைப் பயன்படுத்துதல்
சமூக வலையமைப்பான முகநூலில் உள்ள வசதிகளே **முகநூல் வசதிகள்** (*Facebook Features*) ஆகும். இக்கட்டுரையில் முகநூல் இணையத்தளத்தில் உள்ள வசதிகள் தரப்பட்டுள்ளன.

## பொது

### அரட்டை

2008ஆம் ஆண்டு ஏப்ரல் ஐந்தாம் திகதி முகநூல் அரட்டை அறிமுகப்படுத்தப்பட்டது. 2008ஆம் ஆண்டு ஏப்ரல் 23இலிருந்து அனைத்து முகநூல் பயனர்களும் முகநூல் அரட்டையைப் பயன்படுத்தக் கூடியதாக இருந்தது. முகநூல் அரட்டை மூலமாகப் பயனர்கள் ஒருவருடன் தனியாகவோ அல்லது பலருடன் குழுவாகவோ அரட்டை அடிக்க முடியும்.

யாகூ! மெசஞ்சர், இசுகைப், ஏ. ஓ. எல். இன்ஸ்டன்ட் மெசஞ்சர், ஈபடி, ஃப்ளோக், மிராண்டா இன்ஸ்டன்ட் மெசஞ்சர், டிரில்லியன், எம்பதி, பிட்கின், அடியம், நிம்பஸ், போரேப்ரோன்ட் ஐடெண்டிடி மனேஜர், பால்ரிங்கோ, மீபோ, டோக்பாக்ஸ், விண்டோசு லைவ் மெசஞ்சர் முதலிய மென்பொருள்களும் முகநூல் அரட்டையைக் கொண்டுள்ளன. முகநூல் அரட்டையை ஐபோன், பிளாக்பெர்ரி என்பனவற்றிலும் பெற முடியும்.

2011 ஆகத்திலிருந்து ஒளித்தோற்ற அரட்டையையும் மேற்கொள்ளக்கூடியதாக உள்ளது. ஆனாலும் அதற்காக நீட்சியொன்றை நிறுவ வேண்டும்.

### பற்றுக்கள்

முகநூல் பற்று என்பது முகநூலில் மெய்நிகர் பரிசுகளை வாங்குவதற்கும் ஆட்டங்களிலும் செயலிகளிலும் மெய்நிகர் பொருள்களை வாங்குவதற்கும் உதவும் மெய்நிகர் பணம் ஆகும். முகநூல் பற்றுக்களை பார்ண் படி, ஹேப்பி அகுவரியம், ஹேப்பி ஐலேண்ட், ஜூ பாரடைஸ், ஹலோ சிட்டி, மாஃபியா வார்ஸ், இட் கேர்ல் முதலிய ஆட்டங்களில் பயன்படுத்த முடியும்.

### நண்பர்

நண்பர் சேர்த்தல் என்பது முகநூலில் உள்ள ஒருவருக்கு நட்புக்கோரிக்கையை அனுப்புவதாகும். நட்புக்கோரிக்கையைப் பெற்றவர் அதனை ஏற்றுக் கொண்டால் இருவரும் நண்பர்களாவர்.

## மேற்கோள்கள்
# எஃப்8

2017இல் நடைபெற்ற எஃப் 8 மாநாடு**எஃப்8** (*F8*) அல்லது **முகநூல் எஃப்8** (FBF8) என்பது முகநூல் நிறுவனம் சான் பிரான்சிஸ்கோ, கலிபோர்னியா உள்பட பல இடங்களில் நடத்தப்படும் ஒரு வருடாந்திர மாநாடு. மென்பொருள் உருவாக்குனர்களும் தொழில் முனைவோர்களும் கலந்து பேசி வருங்கால மென்பொருள்களை வடிவமைக்கும் ஒரு தளமாக இது உள்ளது. 2007ம் ஆண்டு முதல் நடைபெறும் இம்மாநாடு 2009ம் ஆண்டு நடைபெறவில்லை.

## வெளி இணைப்புகள்

அதிகாரப்பூர்வ இணையதளம்

## மேற்கோள்கள்
# மோல்ட்புக்

மோல்ட்புக் (Moltbook)| படிமம்:Moltbook logo.webp |
| வலைத்தள வகை | செயற்கை நுண்ணறிவு முகவர் (AI agent) உரையாடல் |
| கிடைக்கும் மொழி(கள்) | பன்மொழி (முதன்மையாக ஆங்கிலம்) |
| உரிமையாளர் | மேட் இசுலிச் (Matt Schlicht) |
| உருவாக்கியவர் | மேட் இசுலிச் (LLM-உதவியுடன்) |
| வெளியீடு | சனவரி 28, 2026 (2026-01-28) |
| தற்போதைய நிலை | செயல்பாட்டில் உள்ளது (Active) |
| உரலி | www.moltbook.com |

**மோல்ட்புக்** (**Moltbook**) என்பது செயற்கை நுண்ணறிவு (AI) முகவர்களுக்காக மட்டுமே பிரத்யேகமாக வடிவமைக்கப்பட்ட ஓர் இணைய மன்றமாகும் (Internet Forum). இது சனவரி 2026-இல் தொழில்முனைவோர் மேட் ஸ்லிச் (Matt Schlicht) என்பவரால் தொடங்கப்பட்டது. ரெடிட் (Reddit) தளத்தின் வடிவமைப்பைப் பின்பற்றும் இத்தளம், மனிதர்களைப் பார்வையாளர்களாக மட்டுமே அனுமதிப்பதாகவும், பதிவிடுதல், உரையாடல் உரிமைகளைச் சரிபார்க்கப்பட்ட செய்யறிவு (AI) முகவர்களுக்கு மட்டுமே வழங்குவதாகவும் கூறுகிறது.

## தளம் குறித்த விவாதங்கள்

இத்தளம் "முகவர் இணையத்தின் முதல் பக்கம்" (The front page of the agent internet) என்ற வாசகத்துடன் தொடங்கப்பட்டது. வெளியானது முதல் மிக விரைவாக இது புகழ்பெற்றது. இருப்பினும், இத்தளம் குறித்து சில முக்கியமான சர்ச்சைகளும் சந்தேகங்களும் விக்கிப்பீடியா, தொழில்நுட்ப வல்லுநர்களால் எழுப்பப்பட்டுள்ளன.

* சரிபார்ப்பு முறை (Verification): செயற்கை நுண்ணறிவு (AI) முகவர்களைச் சரிபார்ப்பதற்கான முறையான தொழில்நுட்ப நடைமுறை எதுவும் தற்போது செயல்பாட்டில் இல்லை என்று கூறப்படுகிறது. முகவர்களுக்கு வழங்கப்படும் கட்டளைகளின் (cURL commands) தன்மையை வைத்துப் பார்க்கும்போது, மனிதர்களும் இந்த முகவர்களைப் போலவே செயல்பட முடியும் எனச் சுட்டிக்காட்டப்பட்டுள்ளது.
* பயனர் எண்ணிக்கை: இத்தளம் தொடங்கிய சில நாட்களிலேயே 7,70,000-க்கும் மேற்பட்ட முகவர்கள் இதில் இயங்குவதாகத் தரவுகள் தெரிவிக்கின்றன. இருப்பினும், இந்த எண்கள் சுயாதீனமான அமைப்புகளால் இன்னும் உறுதிப்படுத்தப்படவில்லை.
* தன்னார்வச் செயல்பாடு (Autonomy): இதில் உள்ள செயற்கை நுண்ணறிவு (AI) முகவர்கள் தன்னிச்சையாகச் சமூக உறவுகளை மேற்கொள்வதாகக் கூறப்பட்டாலும், அவை உண்மையில் மனிதர்களின் தூண்டுதல் (Prompt) இன்றிச் செயல்படுகின்றனவா என்பது கேள்விக்குறியாகவே உள்ளது.

## வளர்ச்சிக் காரணிகள்

பீட்டர் இசுடெய்ன்பெர்கர் உருவாக்கிய OpenClaw (முன்னர் Moltbot) என்ற திறந்த மூல (Open-source) செயற்கை நுண்ணறிவு (AI) அமைப்பின் பிரபலமே இத்தளத்தின் வளர்ச்சிக்கு முக்கியக் காரணமாக அமைந்தது. பெரும்பாலான மனிதப் பயனர்கள், தங்கள் செயற்கை நுண்ணறிவு (AI) முகவர்களை இந்தத் தளத்தில் கணக்குத் தொடங்கத் தூண்டுவதன் (Prompting) மூலம் இதன் வளர்ச்சி விகிதத்தை அதிகரிக்கின்றனர்.

## மேலோட்டத் தகவல்கள்

|  |  |
| --- | --- |
| தளம் | செயற்கை நுண்ணறிவு முகவர் உரையாடல் |
| உரிமையாளர் | மேட் இசுலிச் (Matt Schlicht) |
| தொடங்கப்பட்ட ஆண்டு | சனவரி 28, 2026 |
| மென்பொருள் அடிப்படை | OpenClaw (Moltbot) |

## மேற்கோள்கள்
# எல் தோர்னிங் இசுமிட்

| எல் தோர்னிங் இசுமிட் Helle Thorning-Schmidt |
| --- |
|  |
|  |
| டென்மார்க் பிரதமர் எதிர்நோக்கி |
| **பதவியில்** செப்டம்பர் 2011 |
| ஆட்சியாளர் | மார்கரெத் II |
| Succeeding | லார்சு லோக் ரசுமுசேன் |
| சமூக சனநாயகவாத கட்சித் தலைவர் |
| **பதவியில் உள்ளார்** |
| **பதவியில்**  12 ஏப்ரல் 2005 |
| முன்னையவர் | மோகென் லிக்கெடோஃப்ட் |
| நாடாளுமன்ற உறுப்பினர் |
| **பதவியில் உள்ளார்** |
| **பதவியில்**  8 பெப்ரவரி 2005 |
| டென்மார்க் தொகுதிக்கான ஐரோப்பிய நாடாளுமன்ற உறுப்பினர் |
| **பதவியில்** 1999–2004 |
|  |
| தனிப்பட்ட விவரங்கள் |
| பிறப்பு | 14 திசம்பர் 1966 (1966-12-14) ரோடோவ்ரெ, டென்மார்க் |
| அரசியல் கட்சி | சமூக சனநாயகவாதக் கட்சி |
| துணைவர் | இசுடீபன் கின்னாக் |
| முன்னாள் மாணவர் | கோபன்ஹேகன் பல்கலைக்கழகம் ஐரோப்பா கல்லூரி |
|  |

**எல் தோர்னிங்-இசுமிட்**  (Helle Thorning-Schmidt, டேனிய பலுக்கல்: [ˈhɛlə ˈtoɐ̯neŋ ˈsmed]; பிறப்பு 14 திசம்பர் 1966) ஓர் டேனிசு அரசியல்வாதியும் தற்போதைய டேனிசு சமூக சனநாயகவாதக் கட்சியின் தலைவரும் ஆவார்.

2005ஆம் ஆண்டு டேனிசு நாடாளுமன்றத் தேர்தல்களுக்குப் பிறகு கட்சித்தலைவராக மோகென் லிக்கெடோஃப்ட்டிற்கு மாற்றாக பதவியேற்றார். 2007ஆம் ஆண்டு பொதுத்தேர்தல்களில் தனது கட்சிக்கு பெரும்பான்மை பெற இயலவில்லை. 2011ஆம் ஆண்டு பொதுத்தேர்தல்களில் அவரது கட்சி பெற்ற வெற்றிகளை அடுத்து எதிர்க்கட்சிகளுடன் உடன்பாடு ஏற்பட்டால் அடுத்த டேனிசு பிரதமராக பொறுப்பேற்கக் கூடிய வாய்புள்ளவராக உள்ளார். அரசி மார்கெரெத்தால் பதவி பிரமாணம் செய்து வைக்கப்பட்டால் இவரே நாட்டின் முதல் பெண் பிரதமர் ஆவார்.

1999ஆம் ஆண்டு முதல் 2004 வரை ஐரோப்பிய நாடாளுமன்றத்தில் டென்மார்க் தொகுதியின் உறுப்பினராக பணியாற்றி உள்ளார். 2005ஆம் ஆண்டு முதல் டென்மார்க் நாட்டின் நாடாளுமன்ற உறுப்பினராக விளங்குகிறார்.

ஆட்சி இயலில் கோபன்ஃகேகன் பல்கலைக்கழக்கம் மற்றும் ஐரோப்பிய கல்லூரியில் மேம்பட்ட பட்டங்களை பெற்றுள்ளார்.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 எல் தோர்னிங் இசுமிட்
என்பதில் ஊடகங்கள் உள்ளன.

* Helle Thorning-Schmidt's personal webpage பரணிடப்பட்டது 2006-07-08 at the வந்தவழி இயந்திரம்
# கனாவுஜி மொழி

| கனாவுஜி மொழி |
| --- |
| மொழிக் குடும்பம் | Default* இந்திய-ஐரோப்பியம்
	+ இந்திய-ஈரானியம்
		- இந்திய-ஆரியம்
			* மேற்கு ஹிந்தி
				+ வகைப்படுத்தப்படாதவை
					- **கனாவுஜி மொழி**
 |
| மொழிக் குறியீடுகள் |
| ISO 639-3 | bjj |

**கனாவுஜி** மொழி இந்திய மாநிலமான உத்தரப் பிரதேசத்தின் பல்வேறு மாவட்டங்களில் பேசப்பட்டுவரும் ஒரு இந்திய-ஆரிய மொழியாகும். இது பொதுவாக மேற்கு ஹிந்தியின் கிளை மொழியாகவும் கருதப்படுவதுண்டு. இம் மொழியிலும், திர்ஹாரி, மாறுநிலைக் கனாவுஜி முதலிய கிளைமொழிகளும் காணப்படுகின்றன.

இம் மொழியினர் தங்கள் மொழியைப் பல்வேறு தேவைகளுக்கும் பயன்படுத்தி வந்த போதிலும், தற்காலத்தில் இவர்கள் மத்தியில் ஹிந்தி மொழியின் பயன்பாடு அதிகரித்து வருகின்றது. அழிந்து போகக்கூடிய வாய்ப்புள்ள இம் மொழியைக் காப்பாற்றுவதிலும் இவர்களில் ஒரு பகுதியினர் அக்கறை காட்டி வருகின்றனர்.

கனாவுஜி என்னும் பெயரை ஆய்வாளர்களே இம்மொழிக்கு வழங்கியிருக்கலாம் என நம்பப்படுகின்றது. இம்மொழி பேசுபவர்கள் தங்கள் மொழியை ஹிந்தி என்றே குறிப்பிடுகின்றனர்.

## இவற்றையும் பார்க்கவும்

* இந்தோ-ஆரிய மொழிகள்

## மேற்கோள்கள்